तुआई उस शहुकारै दे मनैं च खतोला पेई गेदा हा जे कुश्वा मेरे मित्तरै दी लाड़ी करड़ें उभा दी होऐ ते उसदा ओदे कन्ने किश रेड़क लग्गी पेद होऐ। जे मां इयै जनेई होग तां धी नेई होग ? आक्खदे बी हैन नां, “कनकै पर बी, ते माऊ पर धी।” इन्दी कुड़ी मेरे जागतै आस्तै ठीक नईं रेई सकदी। इन्नें च शहूकार दुध्दै दा अड्डनिये आला बड्डा गलास लेइयै पुज्जी गेआ। तौले-तौले च दुद्द उग्गरदै उसने हत्त कुतै स्याही लग्गी गेदी ही ओ शहूकारै दी नजरी पेई गेई ते उसदा शक्क सच्चा होई गेआ जे ए दुद्ध इसदी लाड़ी ने नईं ऐ पई दित्ते दा आपू गै आंदा ऐ ते चिर बी तां गै लग्गा ऐ। मित्तरै दुद्द पीने गी बतेरा आखेआ पर ओ टाली गेआ जे उसगी त्रेह मती ही लग्गी दी ते जरोई नईं, कोल गै बौली उप्पर पानी पी आया ऐ ते हुन दुद्द नईं पीना। औन्दी बारी आई सकेआ तां उन्दे बिच्चें गै लंगग। ओ उट्ठियै अपने रस्ते पेई गेआ ते उसदा मित्तर दआस ते भलखोइयै परती आया।